Dele van Pretoria-Oos steeds sonder krag
Sommige dele van Pretoria-Oos se kragtoevoer is reeds herstel, nadat daar Saterdag 'n ontploffing by die Wapadrand-substasie plaasgevind het.
Die kragsituasie is reeds Maandag in sekere dele soos Wapadrand, Silver Lakes en Equestria herstel, maar daar is steeds dele van die omgewing wat nie kragtoevoer het nie. Daar is glo Maandagaand probleme gevind toe die kabels getoets is. Die dele van die omgewing wat steeds nie krag het nie, sal moontlik tot Donderdag nog sonder krag wees.
Die span sal heel moontlik Dinsdagoggend met die herstel van die uitgebrande kragpanele begin. Daar is reeds aan die beskadigde kabels begin werk om dit te herstel. Die span beoog om hierdie herstelwerk binne die volgende twee dae te herstel.